Cuneiform Tablet Kt 94/k 1133 (AKT 6a 294)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ì-lí-e-mu-qí šu-ta-mu-zi a-bi₄-a-a e-lá-a ù lá-ma-sí qí-bi-ma um-ma a-dí-da ù a-lá-ḫu-um-ma iš-tù ša-lim-a-šur me-tù-ú DAM.GÀR-ru-ú ša a-bi₄-ni ša a-ma-kam KÙ.BABBAR ša ḫa-bu-lu-ni i-a-tí ù en-um-a-šur lá-am-ni-iš e-pu-šu-ni-a-tí-ma sí-ku-ni ù ba-a-ba-tù-ni ṣa-bu-ta-ma a-tù-nu ta-áš-me-a-ma a-na a-lim{ki} ta-li-kà-ma a-lu-um dí-nam i-dí-in-ma šu-ma KÙ.BABBAR ša-lim-a-šur i-na eq-lim ḫa-bu-ul i-na ṭup-pì-šu ù ší-bi₄-šu i-ku-an-ma i-na sá-bi-tí-šu KÙ.BABBAR-áp-šu i-lá-qé a-na ḫu-bu-ul ša-lim-a-šur ša i-na a-lim{ki} ḫa-bu-lu ma-ma-an KÙ.BABBAR i-na eq-lim lá i-lá-qé ma-ma-an ša il₅-qé-ú ú-ta-ar ša lá ú-ta-e-ru i-ša-ri-iq-šum <big_gap>-me-er <big_gap>-ku-nim-ma <big_gap> šu a-lam ḫa <gap> lu <big_gap> li-mu-um ni-ta šu ma mì <big_gap> ša-lim-a-šur 3 <gap> i-za-zu a-na a-lim <gap> ta-li-kà-ni me-eḫ-ra-at ṭup-pì-im ša a-lim{ki} a-ba-ba ra-bi₄-ṣú-um ub-lá-ma KÙ.BABBAR ša ṣa-bu-tù ú-šé-ru-ma sí-ki-ni ú-kà-lu iš-tù a-ḫi-i me-tù-ú i-a-tí u₄-ma-am a-dí-ni ú-kà-lu-ni lá li-bi DINGIR-ma a-ḫi-i-ma me-et ki-ma a-ḫi-i me-tù-ú ṭup-pá-am ša a-lim{ki} ù a-ba-ba ra-bi-ṣa-am ni-iṭ-ru-dam a-ḫu-ni a-tù-nu ṭup-pá-am ša a-lim{ki} ša me-ḫa-ar-šu a-ba-ba ub-lá-ni li-ta-ki-ru-ma a-na a-lim{ki} al-kà-ma ṭup-pá-am a-lam₅-ki ša-áš-me-a-ma ṭup-pá-am šu-a-tí le-qé-a-nim a-na 6 ITU.KAM lá-li-kam-ma sí-ki ù ba-a-ba-tí-a ba-áb-tí lu-za-ki-ma lá-li-kam <gap>